Diari Oficial de la Generalitat Valenciana


Sumari del DOGV 6475, del 08-03-2011 (2011/2546)

RESOLUCIÓ de 14 de febrer de 2011, del president de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals de documentalista en l'INVASSAT.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2546


Data del document
:   14-02-2011

Organisme emissor
:   Institut Valencià de Seguretat i Salut en el Treball

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de febrer de 2011, del president de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals de documentalista en l'INVASSAT. [2011/2546]
L'INVASSAT, com a organisme autònom adscrit a la Conselleria d'Economia, Hisenda i Ocupació, mitjançant la Llei 2/2004, de 28 de maig, ha decidit contribuir, en alguna mesura, a través de la convocatòria anual de beques per a la formació de postgraduats que hagen finalitzat els seus estudis recentment, a facilitar l'accés del món universitari al coneixement de l'administració autonòmica, de manera que els permeta una ampliació dels seus coneixements i els proporcione una visió pràctica dels àmbits d'actuació propis com la prevenció dels riscos laborals.
D'acord amb el que establix l'article 7.3 del Decret 132/2009, de 4 de setembre, del Consell, pel qual es regula la concessió de beques, en relació amb el Decret 122/2006, de 8 de setembre, del Consell, pel qual s'aprova el Reglament Orgànic i Funcional de l'Institut Valencià de Seguretat i Salut en el Treball (INVASSAT), resolc:
Primer
Convocar concurs públic per a la concessió d'una beca per a la realització de pràctiques professionals de documentalista en el Servici de Promoció i Desenvolupament de la Prevenció de l'INVASSAT.
La convocatòria es regirà per les bases establides en esta resolució; pel Decret 132/2009, de 4 de setembre, del Consell, pel qual es regula la concessió de beques; per les disposicions bàsiques contingudes en la Llei 38/2003, de 17 de novembre, General de Subvencions, i els preceptes de desplegament reglamentari d'estos arreplegats en el Reial Decret 887/2006, de 21 de juliol; per les prescripcions contingudes en l'articulat del Text Refós de la Llei d'Hisenda Pública de la Generalitat Valenciana, pel qual s'aprova el Decret Legislatiu de 26 de juny de 1991, que aplicant-se a esta matèria, no estiguen en contradicció amb aquelles, i en allò no previst, pels preceptes que no tinguen caràcter bàsic de la Llei 38/2003, General de Subvencions i el seu reglament de desplegament.
La present convocatòria no necessita ser notificada a la Comissió Europea per no reunir tots els requisits de l'apartat 1) de l'article 107 del Tractat de Funcionament de la Unió Europea, perquè l'ajuda va dirigida a l'atorgament de beques per a pràctiques professionals, els beneficiaris de les quals són persones físiques que no exercixen una activitat econòmica, i per tant no afecten els intercanvis comercials entre estats membres, no produïx cap falsejament a la competència, ni afavorix determinades empreses o produccions, tot això de conformitat amb l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
Segon
Aprovar les bases per les quals es regirà la seua concessió, que es contenen com a annex I a esta resolució, així com el model de sol·licitud i el model de declaració responsable que s'inserixen com a annexos II i III, respectivament.
Tercer
La beca, l'import màxim de la qual serà de 12.000,00 euros, serà finançada a càrrec de la línia de subvenció SE835, «Beques de formació», del capítol IV del pressupost de despeses de l'INVASSAT i la seua duració serà d'un any a partir de l'1 de març de 2011, o des de la data que s'indique expressament en la resolució de concessió, en el cas que esta fóra posterior. Este import es distribuirà en les anualitats següents:
Any 2011: 10.000 euros.
Any 2012: 2.000 euros.
Segona. Modalitat, titulacions admeses i nombre de beques

\* \* \* \* \*
Segunda. Modalidad, titulaciones admitidas y número de becas

A este import s'afegirà el cost de subscripció amb una entitat asseguradora d'una pòlissa d'assegurança per al cas d'accident individual, del qual serà beneficiària la persona adjudicatària de la beca.
Quart
El president de l'INVASSAT resoldrà la concessió d'esta convocatòria de beca i totes les resolucions que siguen necessàries per al desenvolupament i l'execució de la present disposició, d'acord amb el Decret 122/2006, de 8 de setembre, del Consell, pel qual s'aprova el Reglament Orgànic i Funcional de l'Institut Valencià de Seguretat i Salut en el Treball (INVASSAT)
Cinqué
Publicar esta resolució en el Diari Oficial de la Comunitat Valenciana, i advertir que esgota la via administrativa i que contra esta es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, conforme al que disposen els articles 10.1.a i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició d'un recurs potestatiu de reposició davant d'este òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercitar qualsevol altre que s'estime procedent.
València, 14 de febrer de 2011.- El president: Gerardo Camps Devesa.
ANNEX I
Bases de la convocatòria per a la concessió d'una beca de documentalista per a la realització de pràctiques professionals en el Servici de Promoció i Desenvolupament de la Prevenció de l'INVASSAT
Primera. Objecte de la convocatòria
La present convocatòria té com a objecte la concessió, conforme als principis de publicitat i concurrència competitiva, d'una beca per a la realització de pràctiques professionals en el Servici de Promoció i Desenvolupament de la Prevenció de l'INVASSAT, en actuacions dirigides a la investigació i la innovació en la prevenció de riscos laborals.
Tercera. Requisits dels sol·licitants
1. Podran optar a l'obtenció d'una beca els que reunisquen els requisits següents:
a) Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
b) Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
c) Residir a la Comunitat Valenciana.
d) Haver obtingut alguna de les titulacions admeses en l'any 2006 o posteriors o, si no la tenen, haver superat totes les matèries exigides per a la seua obtenció.
Quedaran excloses les persones aspirants la titulació de les quals no estiga arreplegada entre les detallades en la base anterior o aquelles obtingudes abans de l'any 2006.
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
Les persones discapacitades en les quals no concórrega este impediment podran al·legar la seua condició de discapacitat a l'efecte de dirimir l'empat arreplegat en la base desena.
f) No trobar-se sotmés a les prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions (BOE núm. 276, de 18/11/03).
g) Estar al corrent de les obligacions fiscals i amb la Seguretat Social i no mantindre relació laboral fixa.
h) No ser beneficiari de cap beca de pràctiques professionals en la Generalitat, llevat que resten menys de dos mesos per a la seua finalització, ni haver sigut beneficiari de beques de pràctiques professionals en la Generalitat per un període igual o superior a 36 mesos.
i) Complir les bases de la convocatòria i la resta de normes que siguen aplicables.
j) Gaudir de cobertura sanitària.
k) No ser major de 35 anys.
2. El compliment temporal dels requisits s'entendrà referit a la data de finalització del termini de presentació de sol·licituds, excepte els arreplegats en les lletres g) i h), el compliment dels quals estarà referit a la data de concessió de la beca, si és el cas.
Quarta. Procediment de selecció.
1. La selecció dels aspirants s'efectuarà per mitjà de la valoració de mèrits, de conformitat amb el que establixen estes bases.
2. Als efectes de la seua valoració, es consideraran com a mèrits els següents:
A) Expedient acadèmic:
La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.
Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
B) Coneixements de valencià:
Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent, i es puntuarà exclusivament el nivell més alt acreditat:

C) Coneixements d'idiomes de la Unió Europea:
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.
La puntuació màxima que es podrà obtindre per al conjunt dels idiomes i cursos acreditats serà d'1 punt.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.
D) Coneixements addicionals:
1. Experiència professional relacionada directament amb l'objecte de la beca, fins a 2 punts; es computarà 0,10 per cada mes complet treballat.
2. Cursos de formació relacionats amb l'objecte de la beca, fins a un màxim de 4 punts.
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
a) De 200 o més hores, 3,00 punts.
b) De 100 o més hores, 2,00 punts.
c) De 75 o més hores, 1,50 punts.
d) De 50 o més hores, 1,00 punts.
e) De 25 o més hores, 0,50 punts.
f) De 15 o més hores, 0,20 punts.
Els centres de formació que impartisquen cursos han de ser organismes oficials o centres reconeguts.
En cap cas es puntuaran en el present subapartat ni en l'apartat C) anterior els cursos de valencià i d'idiomes.
E) Entrevista:
Es valorarà fins a un màxim de 4 punts.
Cinquena. Duració
El període de gaudi de la beca serà d'un any comptat a partir de l'1 de març de 2011 o des de la data que s'indique expressament en la resolució de concessió, en el cas que esta fora posterior.
No obstant això, este període es podrà prorrogar per un període de 12 mesos addicionals, sempre que hi haja disponibilitat pressupostària adequada i suficient per a això en els exercicis 2012 i 2013 i l'exercici de l'activitat que s'estiga efectuant així ho requerisca o aconselle.
Sisena. Dotació i pagament de la beca
1. La beca estarà dotada amb 1.000 euros bruts mensuals, import al qual es practicaran les retencions que pertoquen en concepte de l'impost sobre la renda de les persones físiques.
2. Este import es lliurarà mensualment, amb la certificació prèvia del responsable de la unitat administrativa on la becària o el becari realitze la pràctica, a càrrec del crèdit indicat en el punt tercer d'esta resolució.
Setena. Termini i forma de presentació de les sol·licituds
1. Les persones que vulguen concórrer a les beques hauran de presentar una sol·licitud degudament emplenada conforme al model que figura com annex II, en el termini màxim de 15 dies hàbils comptats des de l'endemà de la publicació en el Diari Oficial de la Comunitat Valenciana de la present resolució de convocatòria.
2. Als efectes de còmput del termini indicat en l'apartat anterior, caldrà ajustar-se al que disposa amb caràcter general, l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
3. Les sol·licituds, dirigides al director de l'INVASSAT, es presentaran preferentment, en el Registre General de l'INVASSAT, situat en el carrer Cronista Carreres, 11, 3r A, de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Vuitena. Acreditació dels requisits i dels mèrits
1. A fi d'acreditar el compliment dels requisits establits en la base tercera, a la sol·licitud s'adjuntarà la documentació següent:
· DNI, passaport o document equivalent que acredite la nacionalitat.
· Certificat actualitzat acreditatiu d'estar empadronat en qualsevol municipi de la Comunitat Valenciana.
· Títol acadèmic corresponent o, si en té, resguard d'haver efectuat el depòsit de les taxes per a la seua expedició.
· Certificat expedit per un metge col·legiat que acredite no patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
· Certificat acreditatiu, si és el cas, de la condició de discapacitat expedida per l'òrgan competent per a la valoració i reconeixement de la Conselleria de Benestar Social.
· Certificat acreditativa d'estar al corrent en el compliment de les seues obligacions tributàries i certificació acreditativa d'estar al corrent en el compliment de les seues obligacions amb la Seguretat Social. No obstant això, quan el beneficiari no estiga obligat a presentar les declaracions o documents a què es referixen les obligacions anteriors, el seu compliment s'acreditarà per mitjà de declaració responsable.
· Declaració expressa responsable, el model del qual figura com a annex III, referida a les circumstàncies personals indicades en les lletres f), h) i i) de la base tercera.
· Documentació acreditativa de la cobertura sanitària.
2. A més, per a la verificació de les dades que es consignen, s'hi adjuntarà tota aquella documentació acreditativa relacionada amb els mèrits indicats en la base quarta que siguen susceptibles de valoració, entre la qual s'haurà d'incloure, almenys, la següent:
· Currículum, on es faran constar les dades personals, la data i el lloc de naixement, el domicili actual, el telèfon, l'adreça de correu electrònic, si és el cas, i les dades acadèmiques i professionals.
· Certificat oficial de qualificacions emés pel centre universitari on haja cursat els estudis, on conste la nota mitjana ponderada obtinguda durant la carrera, conforme al que establixen els reials decrets 41310/2003 (BOE núm. 218) i 1125/2003 (BOE núm. 224).
3. Dels mèrits al·legats en el currículum només es valoraran els acreditats documentalment.
4. Tota la documentació exigida o al·legada per les persones sol·licitants es presentarà mitjançant original o fotocòpia compulsada.
Novena. Causes d'exclusió
1. Una vegada conclòs el termini de presentació de les sol·licituds, i prèviament a la seua valoració, es verificarà el compliment dels requisits exigits.
2. Constituirà causa d'exclusió del concurs l'incompliment dels requisits assenyalats en la base tercera.
3. No obstant això, si la sol·licitud no reunix els requisits exigits o no s'hi adjunten els documents assenyalats en la base vuitena, es requerirà les persones interessades perquè esmenen la falta o adjunten els documents preceptius, en el termini de 10 dies hàbils comptats a partir de la notificació, amb indicació que, si no ho fan així, es considerarà que han desistit de la seua petició, amb resolució prèvia que haurà de ser dictada en els termes previstos en l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La llista provisional d'admesos i exclosos es donarà a conéixer en la pàgina web de l'INVASSAT (), i en el Servici de Personal i Assumptes Generals de l'INVASSAT, situat en la planta tercera dels servicis centrals (c/ Cronista Carreres 11, 3r A, de València).
Deu. Comissió avaluadora
1. Per a la valoració dels mèrits acreditats es constituirà una comissió avaluadora formada pels membres següents:
· President/a: cap del Servici de Promoció i Desenvolupament de la Prevenció o funcionari o funcionaria en qui delegue.
· Vocals:
Cap de Secció del Centre de Documentació i Publicacions
Tècnic del Servici de Promoció i Desenvolupament de la Prevenció.
· Secretari/ària: actuarà com a secretari o secretària el cap de Secció de Personal i Assumptes Generals, el qual assistirà a les sessions que realitze la comissió amb veu però sense vot.
2. Els membres de la comissió podran ser assessorats pel personal tècnic o professional que considere necessari, el qual podrà assistir-hi amb veu però sense vot.
3. El funcionament de la comissió es regirà pel que disposa l'article 18 del Decret 132/2009, de 4 de setembre, del Consell.
4. A la vista dels documents efectivament acreditatius, la comissió avaluadora verificarà els mèrits al·legats i elaborarà una llista ordenada segons la puntuació obtinguda.
5. Només seran convocats a l'entrevista prevista en l'apartat E) de la base cinquena aquells candidats que hagen obtingut en la resta d'apartats de la base cinquena una puntuació no inferior a 4 punts a l'obtinguda pel candidat amb millor puntuació.
6. A fi d'aplicar els principis generals arreplegats en la Llei 11/2003, de 10 d'abril, sobre l'Estatut de les Persones amb Discapacitat, els supòsits d'empat es resoldran en favor de les persones discapacitades que acrediten el reconeixement d'esta condició segons s'establix en l'article 2 de la llei esmentada.
7. La resta de supòsits d'empat es resoldran en favor de l'aspirant que presente millor expedient acadèmic.
8. Una vegada obtinguda la puntuació provisional dels aspirants, s'exposarà la llista ordenada, segons la puntuació obtinguda, en la pàgina web de l'INVASSAT (), durant 10 dies, per a la fase d'al·legacions. Tant esta com les successives publicacions s'efectuaran pel mateix mitjà.
Onze. Concessió
1. Finalitzat el procés de selecció, i a la vista de la relació ordenada segons la puntuació de les persones aspirants, la comissió avaluadora elevarà a la Direcció de l'INVASSAT, per a la seua resolució, una proposta de concessió de la beca.
2. La Direcció de l'INVASSAT dictarà, en el termini de dos mesos comptats a partir de la publicació de la present convocatòria, la resolució en què s'adjudique la beca convocada i es constituïsca una borsa de reserva per al cas que es produïsca alguna renúncia o abandó.
3. D'acord amb l'article 4.3 del Decret 108/1992, de 6 de juliol, del Consell, i amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, esta resolució serà publicada en el Diari Oficial de la Comunitat Valenciana, acte que tindrà els efectes de notificació a les persones interessades. Igualment, en este termini es donarà publicitat de la resolució de concessió en els mitjans de difusió ja mencionats en la base novena, punt 4.
4. D'acord amb el que preveu l'article 42.4 de la Llei 30/1992, de 26 de novembre, modificada per Llei 4/1999, de 13 de gener, si no es notifica la resolució que adjudica les beques dins del termini anteriorment establit, s'entendran desestimades les sol·licituds presentades.
Dotze. Obligacions de les persones becades
Seran obligacions dels becaris:
1. Acceptar i complir les normes establides en l'articulat d'esta convocatòria, les que s'establisquen a l'acceptació per escrit de la beca, així com les instruccions que, durant el període de la seua vigència, es reben de les persones que designe l'INVASSAT per a supervisar l'activitat.
2. Començar el gaudi de la beca dins del termini que se li assenyale i dur a terme la seua tasca, sense que cap altre compromís impedisca o dificulte el compliment ininterromput de les obligacions contretes.
Tretze. Pòlissa d'assegurança
Amb la finalitat de donar cobertura per al cas d'accident individual, se subscriurà pòlissa d'assegurança.
Catorze. Incompatibilitat, incidències i tutoria
1. La condició de becària o becari no implicarà cap vinculació laboral o administrativa amb l'INVASSAT, i tant la seua concessió com el seu aprofitament seran incompatibles amb el gaudi d'altres beques que es puguen concedir per a esta o semblant activitat.
2. La Direcció de l'INVASSAT resoldrà les incidències que es produïsquen durant el període de gaudi de la beca a proposta del cap del servici corresponent, i podrà deixar-la sense efecte, amb l'audiència prèvia de la persona interessada, en els supòsits d'incompliment de les obligacions sense causa justificada, si no realitza l'activitat que va motivar la concessió o deixa de reunir els requisits exigits en esta convocatòria.
3. El cap o la cap del Servici de Promoció i Desenvolupament de la Prevenció exercirà de tutor jo tutora de les pràctiques professionals i vetlarà pel compliment de les condicions de l'exercici de la beca.
Quinze. Protecció de dades
Les dades personals dels aspirants, arreplegades en el transcurs del procediment, seran incloses en un fitxer automatitzat de l'òrgan convocant, en els termes i les condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.